ऑस्ट्रेलियाई फुटबॉल टीम अपने छठे फीफा विश्व कप अभियान की शुरुआत पूर्व विजेता फ्रांस के खिलाफ करेगी। ग्रुप-सी के इस मैच में दोनों टीमें कजान एरिना स्टेडियम में जीत के साथ अपने विश्व कप की शुरुआत करना चाहेंगी। ऑस्ट्रेलिया के लिए हालांकि ये मैच किसी भी लिहाज से आसान नहीं रहने वाला है। दिदिर डेसचेम्पस की फ्रांस को खिताब का प्रबल दावेदार माना जा रहा है। वो हर लिहाज से ऑस्ट्रेलिया से बेहतर टीम है। ऑस्ट्रेलिया का विश्व कप इतिहास ज्यादा अच्छा नहीं रहा है। टीम बीते पांच विश्व कप में सिर्फ एक बार ही अंतिम-16 से आगे जा पाई थी। टीम इस विश्व कप में अपने नए कोच बर्ट वान मारविक के साथ मैदान पर उतर रही है।